शरद महोत्सव का शुभारंभ आज से
बाड़मेर | ब्राह्मणयुवा संगठन के तत्वावधान में शरद महोत्सव का शुभारंभ पनघट रोड स्थित बालार्क भवन जोशियों का वास में होगा। मीडिया प्रमुख कुंजबिहारी जोशी ने बताया कि शुक्रवार को प्रथम दिन कैरम और मेहंदी की प्रतियोगिता होगी। दूसरे दिन रंगोली और वाद विवाद प्रतियोगिता और तीसरे दिन कविता पाठ और म्यूजिक चेयर प्रतियोगिता के साथ पुरस्कार वितरण समारोह होगा। संगठन के संरक्षक इन्द्रप्रकाश पुरोहित, अध्यक्ष तरूण बोहरा, चंद्रेश छंगाणी, कुलदीप अवस्थी, आनंद पुरोहित, भूपेंद्र पालीवाल, जितेंद्र सारस्वत सुनील वासु तैयारी में जुटे हैं।
hin_Deva hin_Deva